
TEHNISKĀ SPECIFIKĀCIJA 
Cenu aptaujā
“Krūts vēža pacienta ceļa klīniskā audita veikšana”
id. Nr. RAKUS 2025/117

1. Pasūtītājs: SIA “Rīgas Austrumu klīniskā universitātes slimnīca” Latvijas Vēža centra Metodiskās vadības institūcija onkoloģijas jomā. Adrese: Hipokrāta iela 2, Rīga, LV-1079. VRN 40003951628.
2. Iepirkuma priekšmets: krūts vēža pacienta ceļa klīniskā audita veikšana.
3. Vispārīgā informācija: atbilstoši Ministru kabineta 2024. gada 13. augusta noteikumu Nr. 543 “Metodiskās vadības institūcijas noteikumi” prasībām Veselības ministrija ir piešķīrusi SIA “Rīgas Austrumu klīniskā universitātes slimnīca” (turpmāk – Slimnīca) metodiskās vadības institūcijas (turpmāk – MVI) statusu onkoloģijas jomā. 
Veselības ministrija, Nacionālais veselības dienests (turpmāk abas institūcijas kopā – Puses) un Slimnīca 2025. gada 25. februārī parakstīja līgumu Nr. A9-2025/59 par MVI onkoloģijas jomā izveidi (turpmāk – Līgums). Līguma 1.2. apakšpunkts nosaka, ka MVI slēdz vienošanos ar Pusēm par MVI uzdevumiem (turpmāk – Pakalpojums), tostarp, balstoties uz Līguma 1. pielikumu, pakalpojumu izpildei MVI ir tiesības piesaistīt ārpakalpojumu. Līguma 4. pielikums nosaka pienākumu MVI organizēt klīniskā audita veikšanu (turpmāk – Audits).
4. [bookmark: _Hlk201733331]Iepirkuma mērķis: piesaistīt kvalificētu klīniskā audita izpildītāju, kas, veicot pacientu klīniskās aprūpes un tās rezultātu novērtēšanu pēc definētiem kritērijiem, nodrošinās pacientu klīniskās aprūpes uzlabošanu.  
5. Vispārējās prasības pakalpojuma izstrādē.
5.1. Iepirkums ir vienots un nav dalāms.
5.2. Pretendentam pakalpojuma izpildē jāievēro šādi ietvardokumenti:
5.2.1. Eiropas un nacionālā līmeņa vadlīnijas un standarti onkoloģijas jomā;
5.2.2. vadlīnijas un principi klīniskā audita veikšanā;
5.2.3. Latvijas Republikas spēkā esošie normatīvie akti;
5.2.4. Ministru kabineta 2018. gada 4. septembra noteikumi Nr. 558 “Dokumentu izstrādāšanas un noformēšanas kārtība”.
5.3. Izpildītājam pēc Pasūtītāja pieprasījuma ir jānodrošina iespēja tikties ar Pasūtītāju un tā pārstāvjiem vismaz vienu reizi nedēļā, lai ziņotu par nodevumu izstrādes gaitu un apspriestu turpmāko darbu plānu (darbību secība, nodevumu veids un apjoms).
5.4. Pakalpojums jānodrošina latviešu valodā. 
5.5. Visi nodevumi jāiesniedz elektroniskā formātā atbilstoši darba uzdevumu saturam *.docx, *.xlsx vai *.pdf un, ja darba uzdevumā nav norādīts citādi, latviešu valodā.
6. Audita mērķis: veikt visaptverošu klīnisko auditu par krūts vēža pacienta ceļu Slimnīcā, lai identificētu neatbilstības starp faktisko aprūpi un labāko klīnisko praksi un sniegtu rekomendācijas kvalitātes uzlabošanai.


7. Darba uzdevumi:
7.1. Sagatavošanās un plānošana:
7.1.1. izstrādāt audita projekta plānu, iekļaujot mērķus, uzdevumus, metodoloģiju, laika grafiku un iesaistītās puses;
7.1.2. sadarbībā ar Slimnīcas pārstāvjiem noteikt audita aptverto pacientu grupu, posmus pacienta ceļā, procesus un prioritāros jautājumus;
7.1.3. nodrošināt, ka auditā tiek ievēroti informācijas drošības un datu aizsardzības noteikumi.
7.2. Kritēriju definēšana un datu iegūšana:
7.2.1. izvēlēties audita kritērijus, pamatojoties uz pacienta ceļā noteiktajiem kritērijiem, starptautiskām vadlīnijām (piemēram, EUSOMA) un Latvijas normatīvajiem aktiem;
7.2.2. piemērot gan procesa, gan rezultātu kritērijus (piemēram, laiks no aizdomām līdz diagnozei, ārstēšanas uzsākšanas laiks, pacientu izdzīvošanas rādītāji);
7.2.3. veikt retrospektīvu pacientu datu izpēti no slimību vēsturēm un citiem pieejamiem resursiem. Šī pakalpojuma izpilde jāveic tikai klātienē slimnīcas telpās. Pacientu dati nedrīkst tikt iznesti, kopēti vai apstrādāti ārpus slimnīcas, lai nodrošinātu līguma izpildes laikā iegūtās informācijas konfidencialitāti un izmantošanu tikai līguma izpildes vajadzībām, kā arī datu aizsardzības prasību ievērošanu atbilstoši Eiropas Parlamenta un Padomes 2016. gada 27. aprīļa Regulas 2016/679 par fizisku personu aizsardzību attiecībā uz personas datu apstrādi un šādu datu brīvu apriti.
7.3. Veiktspējas novērtēšana:
7.3.1. salīdzināt iegūtos datus ar definētajiem kritērijiem un identificēt neatbilstības.
7.3.2. analizēt novēroto variāciju cēloņus starp nodaļām, ārstēšanas posmiem vai personālu;
7.4. Uzlabojumu ieteikumu izstrāde:
7.4.1. sagatavot pārskatu ar detalizētiem konstatējumiem un ieteikumiem aprūpes kvalitātes uzlabošanai;
7.4.2. formulēt īstermiņa un ilgtermiņa rekomendācijas ar prioritātēm, ņemot vērā resursu pieejamību;
7.4.3. prezentēt secinājumus un ieteikumus Latvijas Vēža centram un MVI.
8. Darba nodevumi un to iesniegšanas termiņi:
8.1. Izpildītāji iesniedz atskaiti par izpildīto uzdevumu un pievieno atskaitei darba uzdevuma izpildes procesā sagatavotos dokumentus (nodevumus).
8.2. Pakalpojuma nodevuma minimālais saturs:
8.2.1. Audita ziņojums, kurā ietverts:
8.2.1.1. metodoloģijas, kas izmantota audita veikšanā, apraksts, t. sk., audita kritēriju un indikatoru definējums, izmantotā datu vākšanas un analīzes metode, atsauce uz klīniskajām vadlīnijām un standartiem;
8.2.1.2. krūts vēža pacienta ceļa (no diagnostikas līdz ārstēšanai un pēcuzraudzībai) klīniskās aprūpes izvērtējums;
8.2.1.3. identificētās neatbilstības vai nepilnības salīdzinājumā ar definētajiem kvalitātes kritērijiem, vadlīnijām, pacienta ceļu vai klīniskajiem protokoliem;
8.2.1.4. aprūpes rezultātu analīze, iekļaujot kvantitatīvus un kvalitatīvus rādītājus (piemēram, laiks līdz pirmajai konsultācijai no pieraksta brīža Zaļā koridora ietvaros; ārstēšanas uzsākšana 28 dienu laikā pēc MDK slēdziena; MDK norise pirms terapijas uzsākšanas; vidējais ārstēšanās ilgums; laiks no zvana par pieraksta veikšanu līdz ārstēšanas uzsākšanai un citi iznākumu rādītāji);
8.2.1.5. [bookmark: _Hlk202869111]secinājumi un ieteikumi aprūpes kvalitātes uzlabošanai un darbību uzraudzībai nākotnē;
8.2.1.6. praktiska klīniskā audita veikšanas instrukcija (rokasgrāmata vai procesa paraksts, veidlapas, šabloni), kas pielāgota Slimnīcas vajadzībām;
8.3. [bookmark: _Hlk206491879]Pakalpojuma nodevums saskaņošanai ir jāiesniedz Pasūtītājam elektroniski, nosūtot to uz e-pasta adresi: Maija.Anspoka@aslimnica.lv vai uz Slimnīcas oficiālo elektronisko adresi līdz 2025. gada 31. oktobrim.
8.4. [bookmark: _Hlk42768232]Pasūtītājs izskata iesniegtos nodevumus 5 (piecu) darba dienu laikā pēc to saņemšanas. Ja, pieņemot Pakalpojuma ietvaros izstrādāto nodevumu, Pasūtītājs konstatē neatbilstības, neprecizitātes, kļūdas vai nodevumā ir veicami uzlabojumi, tad Pasūtītājs neapstiprina Pakalpojuma ietvaros izstrādāto nodevumu, nosūta Izpildītājam rakstisku pamatojumu šādai rīcībai un uzdod Izpildītājam novērst konstatētās neatbilstības un veikt uzlabojumus Pasūtītāja noteiktajā termiņā uz Izpildītāja rēķina.
8.5. Saskaņotais pakalpojuma nodevums ir jāiesniedz Pasūtītājam elektroniski, nosūtot to uz e-pasta adresi: Maija.Anspoka@aslimnica.lv vai uz Slimnīcas oficiālo elektronisko adresi līdz 2025. gada 15. novembrim. 
9. Citi jautājumi
9.1. Ar Izpildītājiem tiek slēgts pakalpojuma līgums par uzdevumu izpildi noteiktā apjomā.
9.2. Pakalpojumu izpilde tiek fiksēta, parakstot abpusēju Pakalpojumu nodevumu nodošanas – pieņemšanas aktu. 
9.3. Samaksa Izpildītājam tiek ieskaitīta Izpildītāja norādītajā bankas kontā pilnā apjomā pēc līgumā noteikto uzdevumu izpildes un pieņemšanas – nodošanas akta abpusējas parakstīšanas dienas s un Izpildītāja rēķina saņemšanas dienas.
9.4. Visi nodevumi pēc to pieņemšanas ir SIA “Rīgas Austrumu klīniskā universitātes slimnīca” intelektuālais īpašums.

Tehniskās specifikācijas aktualizēšanas datums: 2025. gada 22. augusts.

